wickkiey/tamil-wikipedia-chunked huggingface dataset:
# நிதி ஒழுங்கு

## கண்காணிப்பின் கட்டமைப்பு

### பங்கு சந்தைகளை மேற்பார்வை செய்தல்

இவ்வாறான கூற்றுகள் மாற்றீடில் அமையப்பெறும் வர்த்தக நடவடிக்கைகள் ஒழுங்காக நடைபெறுகிறதா என்பதனை உறுதிப்படுத்தும். இதில் முக்கியமாக உள்ளடங்குவது விலை நிர்ணய செயன்முறை,நேரடி மற்றும் வினைத்திறனான வர்த்தகத்தை ஒழுங்காக வழிப்படுத்தல் போன்றவையாகும்.
# நிதி ஒழுங்கு

## கண்காணிப்பின் கட்டமைப்பு

### பட்டியலிடப்பட்ட கம்பனிகளின் கண்காணிப்பு

இவ்வாறான நிதி ஒழுங்கமைப்புக்கள் பட்டியலிடப்பட்ட கம்பனிகள் மற்றும் சந்தை பங்கேற்பாளர்கள் வணிக சட்டங்களில் காணப்படும் பல்வேறு நிபந்தனைகளுக்கு ஏற்றவாறு அமைந்துள்ளதா என உறுதிப்படுத்தும். இச்சட்டங்கள் பட்டியலிடப்பட்ட கம்பனிகள் முறையான நிதி அறிக்கைகளை மற்றும் நிர்வாகிகளுக்கு அறிவிப்புகளை வெளியிடுகிறதா என்பதை பரிசீலிக்கும். மேலும் சந்தை பங்கேற்பாளர்கள் முக்கியப் பங்குதாரர்களின் அறிவிப்புகளை வெளியிடல் வேண்டும். இவ்வாறு கண்காணிக்க மிக முக்கியகாரணம்முதலீட்டாளர்கள் மிக முக்கிய மற்றும் தேவையான தகவல்களை பெறுவதற்கும் அதனை பயன்படுத்தி தெரிவிக்கப்பட்ட கணிப்பீடுகளை பட்டியலிடப்பட்ட கம்பனிகளில் மேற்கொள்வதற்காகவும் ஆகும்
# நிதி ஒழுங்கு

## கண்காணிப்பின் கட்டமைப்பு

### முதலீட்டு முகாமைத்துவத்தின் மேற்பார்வை

சொத்து முகாமைத்துவ கண்காணிப்பானது அல்லது முதலீட்டு சட்டமானது அவ்வாறான வாகனங்களின் உராய்வற்ற இயக்கத்தினை உறுதிப்படுத்தும்.
# நிதி ஒழுங்கு

## கண்காணிப்பின் கட்டமைப்பு

### வங்கி மற்றும் நிதி சேவை வழங்குனர்களை கண்காணித்தல்

வங்கி சார் சட்டங்கள் வங்கிகள் அமைக்கப்படும் போதும் அது வியாபாரத்தினை மேற்கொள்ளும் போதும் பேணவேண்டிய விதிமுறைகளை கொடிருக்கும். இவ்விதிமுறைகள் வங்கியின் தொழிற்பாட்டிற்கு தகாத வரவேற்க முடியாத அபிவிருத்திகளை தடுக்கவே வடிவமைக்கப்பட்டுள்ளது. இது ஒரு பலமான மற்றும் வினைத்திறனான வங்கி தொகுதியை உருவாக்கும்  
கீழே காணப்படுவது பல்வேறு ஆட்சி எல்லைக்குள் அமைந்துள்ள சில ஆணையங்களின் பட்டியலாகும். முழு மற்றும் நாடு குறித்த ஆணையங்களை பற்றி அறிய list of financial regulatory authorities by countryஇதனை அழுத்தவும்.
- ஐக்கிய அமெரிக்கா
- U.S. Securities and Exchange Commission (SEC)
- Financial Industry Regulatory Authority (FINRA)
- Commodity Futures Trading Commission (CFTC)
- Federal Reserve System ("Fed")
- Federal Deposit Insurance Corporation (FDIC)
- Office of the Comptroller of the Currency (OCC)
- National Credit Union Administration (NCUA)
- Office of Thrift Supervision (OTS) *(dissolved in 2011)*
- Consumer Financial Protection Bureau (CFPB)
- ஐக்கிய இராச்சியம்
- Bank of England (BoE)
- Prudential Regulation Authority (PRA)
- Financial Conduct Authority (FCA)
- Financial Services Agency (FSA), ஜப்பான்
- Federal Financial Supervisory Authority (BaFin), ஜேர்மனி
- Autorité des marchés financiers (France) (AMF), பிரான்ஸ்
- Monetary Authority of Singapore (MAS), சிங்கப்பூர்
- Swiss Financial Market Supervisory Authority (FINMA), சுவிட்சர்லாந்து
- சீனா
- China Banking Regulatory Commission (CBRC)
- China Insurance Regulatory Commission (CIRC)
- China Securities Regulatory Commission (CSRC)
# நிதி ஒழுங்கு

## கண்காணிப்பின் கட்டமைப்பு

### தனிப்பட்ட ஆணையங்கள்

பல சந்தர்ப்பங்களில், ஒரு நிதி ஒழுங்கமைக்கும் ஆணையமானது அனைத்து நிதி சார் நடவடிக்கைகளையும் முறைப்படுத்தும். இருப்பினும் சில சந்தர்ப்பங்களில் சில குறித்த நிதி துறைக்காக குறித்த ஆணையங்கள் தொழிற்படும். இது பிரதானமாக வங்கியல், பாதுகாப்பு, காப்புறுதி மற்றும் ஓய்வூதிய சந்தைகள் போன்ற துறைகளிலாகும்.உதாரணமாக, ஆஸ்திரேலியாவில்Australian Prudential Regulation Authority (APRA) ஆனது வங்கி மற்றும் காப்பீடுகளை மேற்பார்வை செய்யும் அதே வேளை Australian Securities and Investments Commission (ASIC)
ஆனது இ சார் சேவைகளை மற்றும் நிறுவனம் சார் சட்டங்களை வலியுறுத்துவதற்கு பொறுப்பாக உள்ளது.  
சில வேளைகளில் ஒன்றிற்கு மேற்பட்ட நிறுவனங்கள் வங்கி சந்தையை கண்காணிக்கும். நிதி ஒழுங்கமைக்கும் ஆணையங்களை தவிர்த்து மத்திய வங்கிகளும் வங்கி துறையை கண்காணித்து முறைப்படுத்தும். உதாரணமாக ஐக்கிய அமெரிக்காவின் வங்கி துறையானது பல கட்டுபபாட்டாளர்களால் கட்டுப்படுத்தப்படுகின்றது. அவையாவனFederal Reserve System, the Federal Deposit Insurance Corporation, the Office of the Comptroller of the Currency, the National Credit Union Administration, the Office of Thrift Supervision, மற்றும் மாநில அளவிலான கட்டுப்பாட்டாளர்கள்  
ஐரோப்பிய ஒன்றியத்தி<nowiki/>ல்European System of Financial Supervisionஆனது European Banking Authority (EBA), the European Securities and Markets Authority (ESMA) மற்றும்European Insurance and Occupational Pensions Authority (EIOPA) ,European Systemic Risk Boardஎன்பவற்றை கொண்டுள்ளது.ஐரோ வலயநாடுகள் ஒற்றை மேற்பார்வை பொறிமுறையினை ( Single Supervisory Mechanism) ஐரோப்பிய நடுவண் வங்கி (European Central Bank) இன் கீழ் உருவாக்க முனைகின்றன.  
நிதி ஒழுங்கமைக்கும் ஆணையங்களின் சங்கங்களும் காணக்கொடியதாய் உள்ளன. சர்வதேச ரீதியில்,International Organization of Securities Commissions (IOSCO), International Association of Insurance Supervisors, Basel Committee on Banking Supervision, Joint Forum, மற்றும்Financial Stability Board, என்பன காணப்படும் அதே வேளையில் தேசிய ஆணையங்கள் ஒருமித்த தீர்மானங்களின் மூலம் நியமங்களை அமைக்கின்றன.  
நிதி ஒழுங்குகளின் கட்டமைப்பானது கடந்த இரண்டு தசாப்தங்களில் வெகுவாக மாற்றம் பெற்றுள்ளது. இதற்கு சட்ட ரீதியான மற்றும் பூகோள ரீதியான எல்லைகள் வங்கியல் மற்றும் காப்பீடுகள் போன்ற துறைகளில் தெளிவற்று காணப்படுவதே காரணமாகும்.
# நிதி ஒழுங்கு

## கடன் மதிப்பிடும் நிறுவனங்களில் சீராக்கிய நம்பிக்கை

World Pensions Council (WPC)போன்ற அறிவு கூடங்கள் பல்வேறு ஐரோப்பிய அரசாங்கங்கள் Basel IIஇன் பரிந்துரைகளை வலுக்கட்டாயமாகவே 2005 இல் ஏற்றுக்கொண்டுள்ளன என வாதிடுகின்றனர். இது ஐரோப்பிய ஒன்றிய சட்டத்தில் நிலைமாற்றப்பட்டு (European Union law) Capital Requirements Directive (CRD), இன் மூலம் 2008 இல் நடைமுறைக்கு வந்தது. சுருக்கமாக, ஐரோப்பிய வங்கிகளை, மிக முக்கியமாக ஐரோப்பிய நடுவண் வங்கியையும் கடனாபத்தின் நியமப்படுத்தப்பட்ட கணிப்பீடுகளில் சார்ந்திருக்க வலியுறுத்தியது.
# சீனா - 988 (நெல்)

**சீனா - 988** (*China-988*) எனப்படுவது; 1975 - 1978 ஆம் ஆண்டுவாக்கில் அறிமுகப்படுத்தப்பட்ட, மத்தியகால நெல் வகையாகும். 135 - 140 நாட்களில் அறுவடைக்கு வரக்கூடிய இந்த நெல் இரகம்,சீனாவின் இரண்டாம்தர நெல் வகையாகும். அரைக் குள்ளப் பயிரான 100 - 110 சென்டிமீட்டர் (100-110 cm) உயரம் வளரும் இந்த நெற்பயிரின் தானியங்கள், நேர்த்தியற்று கரடுமுரடான காணப்படுகிறது. நல்ல தரமான உயர் தலைமுறை நெல் வகையிலிருந்து மீட்டெடுக்கப்பட்ட இந்த நெல் இரகம், சம்மு காசுமீர் மாநிலங்களில் பெருமளவில் பயிரிடப்படுகின்றது.
# சீனா - 988 (நெல்)

## இவற்றையும் காண்க

- சீனா
- சீனாவின் பொருளாதாரம்
# சேதுபதி அரசினர் கலைக் கல்லூரி, இராமநாதபுரம்

**சேதுபதி அரசு கலைக் கல்லூரி, இராமநாதபுரம்** (*Sethupathy Government Arts College*) என்பது இந்தியாவின் தமிழ்நாட்டில் இராமநாதபுரம் மாவட்டத்தில் செயல்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. காரைக்குடி அழகப்பா பல்கலைக்கழகத்தின் இணைவு பெற்ற கல்லூரியாக செயல்பட்டு வருகிறது.
# சேதுபதி அரசினர் கலைக் கல்லூரி, இராமநாதபுரம்

## வழங்கும் படிப்புகள்

இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.
# சேதுபதி அரசினர் கலைக் கல்லூரி, இராமநாதபுரம்

## வழங்கும் படிப்புகள்

### இளநிலைப் படிப்புகள்

- தமிழ்
- ஆங்கிலம்
- பொருளியல்
- வணிகவியல்
- வணிகவியல் (கணினிப் பயன்பாடுகள்)
- கணிதம்
- இயற்பியல்
- வேதியியல்
- தாவரவியல்
- விலங்கியல்
- கடல்சார் உயிரியல்
# சேதுபதி அரசினர் கலைக் கல்லூரி, இராமநாதபுரம்

## வழங்கும் படிப்புகள்

### முதுநிலைப் படிப்புகள்

- தமிழ்
- ஆங்கிலம்
- பொருளியல்
- வணிகவியல்
- கணிதம்
- இயற்பியல்
- வேதியியல்
- தாவரவியல்
# சேதுபதி அரசினர் கலைக் கல்லூரி, இராமநாதபுரம்

## இதனையும் காண்க

- இராமநாதபுரம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# கியார்கெசு அந்தோயின்பொன்சு இரேயத்

**கியார்கெசு அந்தோயின் பொன்சு இரேயத்** *(Georges-Antoine-Pons Rayet)* (12 திசம்பர் 1839 - 14 ஜூன்) ஒரு பிரெஞ்சு வானியலாளர் ஆவார்.  
இவர் பிரான்சில் உள்ள போர்டியாக்சில் பிறந்தார். 1863 இல் இவர் பாரீசு வான்காணகத்தில் பணிபுரிய தொடங்கினார். இவர் வானியலிலும் வானில்நியியலிலும் பணிபுரிந்தார். அப்போது தான் உருவாகிவந்த் கதிர்நிரலியலில் சிறப்பு புலமை பெற்றார்.  
இவர் போர்டியாக்சு வான்கானகதை நிறுவி அதன் இயக்குநராக தான் இறக்கும் வரை 25 ஆண்டுகள் இருந்தார். இவர் வுல்ஃப்-இரேயத் விண்மீன்களை வானியலாளரான சார்லசு வுல்ஃப் அவர்களுடன் இணைந்து 1857 இல் கண்டுபிடித்தார். இவர் 1891 இல் பிரெஞ்சு அறிவியல் கல்விக்கழகத்தால் ஜான்சென் பதக்கம் வழங்கப்பட்டார்.
# கியார்கெசு அந்தோயின்பொன்சு இரேயத்

## நினைவேந்தல்கள்

- AN **172** (1906) 111//112 (in French)
- ApJ **25** (1906) 53
- Obs **29** (1906) 332 (one paragraph)
- PASP **18** (1906) 280 (one sentence)
# பிரான்சிசு கிரகாம் சுமித்

** சர் பிரான்சிசு கிரகாம் சுமித்** *(Sir Francis Graham-Smith)* (பிறப்பு: 25 ஏப்பிரல் 1923) ஒரு பிரித்தானிய வானியலாள்ர் ஆவார். இவர் 1982 முதல் 1990 வரை பதிமூன்றாம் அரசு வானியலாளராக இருந்தார். இவர் 1986 இல் மாவீரர்(நைட்) பட்டம் பெற்றார்.
# பிரான்சிசு கிரகாம் சுமித்

## வாழ்க்கை

### கல்வி

வாழ்க்கை==  
இவர் இங்கிலாந்து, இலங்காசயரில் உள்ள உரோசால் பள்ளியில் பயின்றார். இவர் 1941 இல் இருந்து கேம்பிரிட்ஜ் டவுனிங் கல்லூரியில் பயின்றுள்ளார்.
# பிரான்சிசு கிரகாம் சுமித்

## வாழ்க்கை

### வாழ்க்கைப்பணி

இவர் 1940 களின் இறுதியில் கேம்பிரிட்ஜ் பல்கலைக்க்கழகத்தில் மைக்கெல்சன் நெடுங்குறுக்கீட்டளவியில் பணிபுரிந்துள்ளார்.  
இவர் 1964 இல் மான்செசுட்டர் பல்க்கலைக்கழகத்தில் கதிர்வீச்சு வானியல் பேராசிரியராகப் பணியமர்த்தப்பட்டார். இவர் 1981 இல் மான்செசுட்டர் பல்கலைக்கழகத்தில் இருந்த யோதிரல் ஆற்றங்கரை வான்காணகத்தில் நுபீல்டு கதிர்வீச்சு ஆய்வகங்களின் இயக்குநராகப் பணிபுரிந்தார். மேலும், இவர் 1975 முதல் 1981 வரை கிரீன்விச் அரசு வான்காணக இயக்குநராகவும் இருந்தார்.  
இவர் பிரித்தானிய விளையாட்டுக் காட்சி நிறுவன அன்னிகா இரைசு யோதிரல் ஆற்றங்கரைக்கு வந்தபோது செல்வ வேட்டரெனும் நான்காம் நெடுந்தொடரின் 13 ஆம் காட்சிப் பகுதியில் தோன்றியுள்ளார்.
# பிரான்சிசு கிரகாம் சுமித்

## வாழ்க்கை

### நூல்தொகை

- *ஒளியியல்* (1971)
- *புடவி காணும் வழிமுறைகள்* (1988)
- *துடிமீன் வானியல்* (1990)
- *கதிர்வீச்சு வானியலுக்கான அறிமுகம்* (1997)  
=== சொந்த வாழ்க்கை ==
இவர் தேனீ வளர்ப்பாளர் ஆவார்; இவர் யோதிரல் வங்கி தேன்கூடுகளின் காப்பில் 1990 கள் வரை ஈடுபட்டு வந்தார். இவர் புனித ஆந்திரூசு பல்கலைக்கழகத் தொடக்கநிலை தேனீ வளர்ப்புக் கழகம் உருவாக்க ஊக்கம் அளித்துள்ளார்.  
இவர் தன் மனைவி எலிசபெத்தோடு செசுசயர், என்பெறியில் உள்ள பழைய பள்ளி வீட்டில் 1981 முதல் தன் மனைவி இறந்த 2021 ஆம் ஆண்டு வரை வாழ்ந்தார். கதிர்வீச்சு வானியலின் தொடக்க காலத்தில் 1945-46 இல் மார்ட்டின் இரைலில் வேலை செய்தபோது இவர்கள் முதன்முதலாகச் சந்தித்தனர்.
# பிரான்சிசு கிரகாம் சுமித்

## தகைமைகள்

இவர் 1970 இல் அரசு வானியல் கழக ஆய்வுறுப்பினராக தேர்ந்தெடுக்கப்பட்டார் மேன்சுபீல்டு, சுட்டன் வானியல் கழகத்தின் புரவலரும் ஆவார்.
# பிரான்சிசு கிரகாம் சுமித்

## தகைமைகள்

### விரிவுரைகள்

*புடவித் தேட்டம்* எனும் விரிவுரையை ஆற்ற 1965 இல் அரசு வானியல் கழகத்தால் ஒழுங்கு செய்யப்படும் கிறித்துமசு விரிவுரைகள் வரிசையில் ஒரு இணைவிரிவுரையாளராக அழைக்கப்பட்டார்.
# பி. அய்யாக்கண்ணு

**பி. அய்யாக்கண்ணு** என்பவர் தமிழகத்தைச் சேர்ந்த வழக்கறிஞரும், தேசிய தென்னிந்திய நதிகள் இணைப்பு விவசாயிகள் சங்கத்தின் நிறுவனரும் அதன் தலைவருமாவார்.
# பி. அய்யாக்கண்ணு

## வாழ்க்கை

அய்யாக்கண்ணு தமிழ்நாட்டின் திருச்சி மாவட்டம், முசிறியைச் சேர்ந்தவர். வழக்கறிஞரான இவருக்கு மனைவி சந்திரலேகா, துணைவி ரேவதிக்கு 2 மகன்கள் உள்ளனர். இவரது மனைவி சந்திரலேகா, முத்த மகனான கோபிக்கண்ணு மற்றும் இளைய மகனான ஜோதிக்கண்ணு மற்றும் முத்த மருமகள் அனைவருமே வழக்கறிஞர்கள். இவருக்குச் சொந்தமாக 20 ஏக்கர் நிலம் உள்ளது அதில் விவசாயமும் செய்துவருகிறார்.
# பி. அய்யாக்கண்ணு

## பொதுவாழ்வு

இவர் 1977 ஆம் ஆண்டு காங்கிரஸ் கட்சி சார்பில் முசிறி தொகுதியில் சட்டமன்ற உறுப்பினருக்குப் போட்டியிட்டுள்ளார். அதன் பிறகு ஜனதா தளம் கட்சியில் இணைந்தார். அக்கட்சி பல பிரிவுகளாக பிளவுபட்டதும் தேசிய விவசாயிகள் சங்கம் என்ற சங்கத்தைத் தொடங்கினார். அதன் பின்னர் பாரதிய கிசான் சங்கத்தில் மாநில பொதுச் செயலாளர், மாநில துணைத் தலைவர் ஆகிய பொறுப்புகளில் இருந்து, விவசாயிகளுக்காக பல்வேறு போராட்டங்களை முன்னின்று நடத்தினார்.  
மத்தியில் பாஜக ஆட்சிக்கு வந்தவுடன், மத்திய அரசை எதிர்த்துப் போராட்டங்களில் ஈடுபடக் கூடாது என பாரதிய கிசான் சங்கம் தெரிவித்ததைத் தொடர்ந்து, அதிலிருந்து விலகி, 2015 இல் தேசிய தென்னிந்திய நதிகள் இணைப்பு விவசாயிகள் சங்கத்தைத் தொடங்கி அதன் தலைவராக செயல்பட்டு வருகிறார். 2017 ஆண்டு விவசாயிகளைத் திரட்டி தில்லியில் பல்வேறு கோரிக்கைகளை வலியுறுத்தியும் விவசாயியின் நிலையை உலகுக்கு எடுத்துரைக்கும் வகையில் கழுத்தில் மனித மண்டை ஓடுகளைத் தொங்கவிட்டும், கைகளில் மண் சட்டிகளை ஏந்தியும், அரை நிர்வாண கோலத்திலும், விவசாயியை சடலமாகக் கிடத்தியும், மொட்டை அடித்துக்கொண்டும், பிரதமர் மோடியின் முகமூடியை அணிந்தும், எலிக்கறி மற்றும் பாம்புக் கறி உண்ணுதல் என பல்வேறு நூதன போராட்டங்களை விவசாயிகளைக் கொண்டு நடத்தி வருகின்றார். இதற்கு ஆதரவு பெருகிவருகிறது.
# மிக்கி மவுஸ்

**மிக்கி மவுஸ்** (*Mickey Mouse*) என்பது, ஒரு வேடிக்கையான விலங்கின் கேலிச் சித்திர (*cartoon*) கதாப்பாத்திரமாகும். கருத்துச் சித்திரமாகவும் விளங்கும் இது, அமெரிக்காவின் மகிழ்கலை வணிக நிறுவனமான வால்ட் டிஸ்னி கம்பனி எனும் நிறுவனத்தின் அதிகாரப்பூர்வ சின்னமாகும். உலகப்புகழ் பெற்ற இந்த மிக்கி மவுஸ், 1928 ஆம் ஆண்டு, நவம்பர் 18 இல், இயங்குபட தொழிற்கூடமாக உள்ள வால்ட் டிஸ்னி கம்பனியின் மகிழ்கலைத் தேவையின் பொருட்டு வால்ட் டிஸ்னி, மற்றும் யூபி ஐவர்க்சு (*Ub Iwerks*) என்பவர்களால், உருவாக்கப்பட்டவையாகும்.
# அவந்திப்பூர் விமானப்படைத் தளம்

**அவந்திப்பூர் விமானப்படைத் தளம்** (*Awantipur Air Force Station*) இது இந்திய நாட்டின் சம்மு காசுமீர் மாநிலத்தின் புல்வாமா மாவட்டத்திற்குட்பட்ட அவந்திப்பூர் என்ற இடத்தில் அமைந்துள்ளது.
# அவந்திப்பூர் விமானப்படைத் தளம்

## வரலாறு

இந்த இடம் புல்வாமா என்ற நகரத்திலிருந்து 5 கிலோ மீற்றர்கள் தொலைவில் உள்ள மலங்க்புரா என்ற இடத்திற்கு அருகில் அமைந்துள்ளது.
# அவந்திப்பூர் விமானப்படைத் தளம்

## வசதிகள்

இந்த விமானத்தளமானது கடல்மட்டத்திலிருந்து 5,393 அடிகள் உயரத்தில் அமைந்துள்ளது. இங்கு ஒரே ஒரு ஓடுதளம் மட்டுமே கான்கிரிட் கொண்டு அமைக்கப்பட்டுள்ளது. இந்த ஓடுதளமானது 150 அடிகள் கொண்டதாக உள்ளது.
# 2017 போபால் - உஜ்ஜைனி பயணிகள் தொடர்வண்டி குண்டு வெடிப்பு

*2017 போபால் - உஜ்ஜைனி பயணிகள் தொடர்வண்டி குண்டு வெடிப்பு* 2017 ஆம் ஆண்டு மார்சு மாதம் ஏழாம் தியதி போபால் - உஜ்ஜைனி பயணிகள் தொடர்வண்டி மீது நடைபெற்ற தீவிரவாதத் தாக்குதலாகும். தொடர்வண்டி போபாலிலிருந்து உஜ்ஜைனிக்குச் சென்று கொண்டிருக்கும் போது காலை 9:30 க்கும் 10:00 மணிக்குமிடையே தாக்குதல் நடைபெற்றது. இத்தாக்குதலில் எட்டு பயணிகள் காயமடைந்தனர். இத்தாக்குதல் *குழாய் குண்டு* மூலம் நடத்தப்பட்டது . இத்தாக்குதலை நடத்தியவர்கள் தாக்குதலுக்குப் பின்னர் சிரியா அல்லது ஈராக் நாட்டிற்குத் தப்பிச் செல்ல முயன்றதாக காவல்துறையினர் தெரிவித்தனர். இது இசுலாமிய அரசு தீவிரவாதக் குழுவைச் சேர்ந்தவர்கள் நடத்திய தாக்குதலாகும். மேலும் அத்தீவிரவாத அமைபினர் இந்தியாவின் மீது நடத்தும் முதல் தாக்குதலும் ஆகும் .
# தகட்டுமூடி (சுடுகலன்)

**தகட்டுமூடி ** (Frizzen) என்பது தீக்கல்லியக்கசுடுகலன்களின் உபயோகிக்கப்படும்; பின்பகுதியில் கீலால் பொருத்தப்பட்ட "L" வடிவ எஃகுத் துண்டு ஆகும். முதன்மை வெடிபொருள் திணிக்கப்பட்டிருக்கும் குழலில், காணப்படும் தொடுதுளைக்கு அருகில்; சிறிதளவு எரியூட்டும் வெடிமருந்துத் துகளைக் கொண்டிருக்கும் எரியூட்டிக்கிண்ணியை மூடும் வகையில் இது (தகட்டுமூடி) அமர்த்தப்பட்டிருக்கும். விசை இழுக்கப்படுகையில், சுத்தியல்—அதன் பற்றுகுறடில் பிடிக்கப்பட்டிருக்கும் தீக்கல்லோடு—தகட்டுமூடியின் முகப்போடு தீக்கல்சுரண்டும்படி முன்நகரும் அதேவேளையில்; தகட்டுமூடி முன்நகர்ந்து, கிண்ணியிலுள்ள வெடிமருந்தை திறந்து காட்டும். எஃகை சுரண்டும் தீக்கல், தீப்பொறிகளை உண்டாக்கி, அதை கிண்ணியில் விழச்செய்து, வெடிமருந்தை பற்றவைத்து, அந்த தீயை தொடுதுளை வழியாக குழலின் பகுதிக்கு கடத்தி, அதிலிருக்கும் முதன்மை வெடிபொருளை பற்றவைத்து, எறியத்தை குழலை விட்டு வெளியே எறியும்.  
சொடுக்குஞ்சேவலில் எஃகுத் தகடும், கிண்ணிமூடியும் தனித்தனிப் பாகங்களாக இருந்தன. அடிக்கப்படும் எஃகுத் தகடின் முகப்பையும், கிண்ணிமூடியையும் ஒன்றிணைத்து தோன்றிய மேம்பட்ட வடிவம் தான் தகட்டுமூடி ஆகும்.  
கரிம (கார்பன்) அளவுகளை அதிகப் படுத்துவதன்மூலம், தகட்டுமூடியை கடினமாக்க முடியும். கொம்பு போன்ற பொருட்களில், தகட்டுமூடியை இட்டு, பல மணிநேரம் தீயில் வைப்பதால், எஃகின் கரிம அளவு அதிகரிக்கும். எஃகின் உருகுநிலைக்கு கீழ், வெப்பநிலைஇருக்குமாறு பார்த்துக்கொள்வது முக்கியமாகும். இந்த செயல்முறையால் வெளிப்புறத்தை மட்டும் கடினமாக்கி, உள்ளகத்தை நீட்டுமையோடு வைத்திருந்து விரிசல்களை தவிர்க்கும். தொடர்ச்சியான பயன்பாட்டால், தீப்பொறி உண்டாக்கும் திறன், தகட்டுமூடியில் குறைந்துவிடும். மீண்டும் கடினப்படுத்தியோ, அல்லது அதை மாற்றியோ பயன்படுத்தலாம்..
# காயிதே மில்லத் அரசினர் மகளிர் கலைக் கல்லூரி

**காயுதே மில்லத் அரசினர் மகளிர் கலைக்கல்லூரி** இந்தியாவின் தமிழ்நாட்டில் சென்னையில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1974-ஆம் ஆண்டில் தொடங்கப்பட்டது. தன்னாட்சித் தகுதியுடன் சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது. முனைவர் வி. இராதா தற்போது இக்கல்லூரியின் முதல்வராக உள்ளார்.
# காயிதே மில்லத் அரசினர் மகளிர் கலைக் கல்லூரி

## வரலாறு

1974 ஆவது ஆண்டில் 30 ஏக்கர் பரப்பளவில், ஐந்து பட்டப் படிப்புகளில் சில நூறு மாணவிகளுடன் தொடங்கப்பட்ட இக்கல்லூரி தற்போது 12 இளநிலை, 6 முதுநிலைப் படிப்புகளில் 4300கும் அதிகமான மாணவிகளுடன் செயல்படுகிறது. அதிக எண்ணிக்கையிலான மாணவிகள் எண்ணிக்கை அதிகமானதை அடுத்து 2006-07 கல்வியாண்டில் இருசுழற்சி முறை அறிமுகப்படுத்தப்பட்டது. இக்கல்லூரியில் பயிலும் மாணவிகளில் பெரும்பாலானவர்கள் முதலாம் தலைமுறை பட்டதாரிகள் ஆவர்.
# காயிதே மில்லத் அரசினர் மகளிர் கலைக் கல்லூரி

## வழங்கும் படிப்புகள்

இக்கல்லூரியில் இளநிலை மற்றும் முதுநிலைப் படிப்புகள் கற்பிக்கப்படுகின்றன.
# காயிதே மில்லத் அரசினர் மகளிர் கலைக் கல்லூரி

## அமைவிடம்

காயிதே மில்லத் அரசினர் மகளிர் கலைக்கல்லூரி, சென்னை அண்ணா சாலையில் அமைந்துள்ளது.
# தகலாகு விக்கிப்பீடியா

தகலாகு மொழி விக்கிப்பீடியாவானது 2003 டிசம்பரில் தொடங்கப்பட்டது. 2015 சூலை 30 தேதி நிலவரத்தின்படி 63 ஆயிரத்திற்கும் மேற்பட்ட கட்டுரைகள் உள்ளன, கட்டுரைகளின் எண்ணிக்கை அடிப்படையில் விக்கிப்பீடியாவில் 66 ஆவது இடத்தை வகிக்கிறது.
# தகலாகு விக்கிப்பீடியா

## அடையாளச்சின்னம்

| 2005–2010 | } |
| --- | --- |
# பரேலி வானூர்தி நிலையம்

**பரேலி வானூர்தி நிலையம்** (*Bareilly Airport*) (ஐஏடிஏ குறியீடு:பீஇகே,ஐசிஏஓ குறியீடு:விஇபிஒய்) இந்திய நாட்டில் உத்தரப் பிரதேசம் மாநிலத்தில் பரேலி நகரில் அமைந்துள்ளது. இந்த விமான நிலையத்தை இந்திய வான்படையும் பொது மக்களும் பயன்படுத்துகின்றனர். இத்தளமானது இந்திய வான்படைத் தளங்களிலேயே பெரிய தளம் ஆகும். மேலும் இது மத்திய விமானக் கட்டளையகத்தின் மூலம் இயக்கப்படுகிறது. இத்தளத்தில் சுகோய், உலங்கு வானூர்தி போன்ற போர்த் தாக்குதல் விமானங்கள் நிறுத்தப்படுகிறன.
# பரேலி வானூர்தி நிலையம்

## மேலும் பார்க்க

- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
# அலகாபாத் வானூர்தி நிலையம்

**அலகாபாத் வானூர்தி நிலையம்** (*Allahabad Airport*) (ஐஏடிஏ குறியீடு:ஐஎக்ஸ்டீ,ஐசிஏஓ குறியீடு:விஇஏபி) இந்திய நாட்டில் உத்தரப் பிரதேசம் மாநிலத்தில் அலகாபாத் நகரிலிருந்து 12 கிலோ மீற்றர்கள் தொலைவில அமைந்துள்ளது. இது ஒரு உள்நாட்டு முனையம் ஆகும். கான்பூர் வானூர்தி நிலையம், லால் பகதூர் சாஸ்திரி பன்னாட்டு வானூர்தி நிலையம் போன்றவை அமைந்துள்ளது. இங்கிருந்து ஏர் இந்தியா இந்தியாவின் தலைநகரான டெல்லிக்கு நேரடியாக விமான சேவையை வழங்குகிறது. இந்த விமான நிலையம் 1919 ஆம் ஆண்டு கட்டி முடிக்கப்பட்டது. பன்னாட்டு வானூர்தி நிலையமாக 1946 ஆம் ஆண்டு அறிவிக்கப்பட்டது. ஆனால் இங்கிருந்து இங்கிலாந்தின் தலைநகரான இலண்டனுக்கு 1932 ஆம் ஆண்டிலேயே விமானம் இயக்கத் துவங்கப்பட்டது. சவுத்ரி சரண் சிங் பன்னாட்டு வானூர்தி நிலையம் மற்றும் லால் பகதூர் சாஸ்திரி பன்னாட்டு வானூர்தி நிலையம் போன்றவை 200 கிலோ மீற்றர்கள் மற்றும் 120 கிலோ மீற்றர்களிலேயே அமைந்துள்ளன. இந்த விமான நிலையத்தில் தற்போது கருவிகள் இறக்குவதற்குப் பயன்படுத்தப்பட்டு வருகிறது.
# அலகாபாத் வானூர்தி நிலையம்

## மேலும் பார்க்க

- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
- பரேலி வானூர்தி நிலையம்
# கான்பூர் வானூர்தி நிலையம்

**கான்பூர் வானூர்தி நிலையம்** (*Kanpur Airport*) (ஐஏடிஏ குறியீடு:கேஎன்யூ,ஐசிஏஓ குறியீடு:விஐசிஎக்ஸ்) பொது மக்களின் பயன்பாட்டிற்கும், இந்திய இராணுவ உபயோகத்திற்கும் பயன்படும் இந்த விமான நிலையமானது இந்திய நாட்டில் உத்தரப் பிரதேசம் மாநிலத்தில் அமைந்ததுள்ளது. 1970 ஆம் ஆண்டிலிருந்து இங்கிருந்து இந்தியாவின் பல பெரிய நகரங்களுக்கு விமான சேவை வழங்கப்பட்டுவருகிறது. சில காலங்கள் இங்கிருந்து விமான சேவை நிறுத்தப்பட்டு பின்னர் 2004 ஆம் ஆண்டு டிசம்பர் மாதம் முதல் மக்கள் பயன்பாட்டிற்கு திறந்துவிடப்பட்டது.
2016 ஆம் ஆண்டு டிசம்பர் மாதம் 10 ஆம் திகதி முதல் கான்பூர் முதல் டெல்லி வரை துவக்கி வைக்கப்பட்டது. இந்த ஊருக்கு இயக்கப்படும் விமானங்கள் 72 இருக்கைகள் கொண்டவையாக உள்ளது.
# கான்பூர் வானூர்தி நிலையம்

## மேலும் பார்க்க

- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# தாஜ் பன்னாட்டு வானூர்தி நிலையம்

**தாஜ் பன்னாட்டு வானூர்தி நிலையம்** (*Taj International Airport*) இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் அமைந்ததுள்ள ஆக்ரா என்ற இடத்தில் அமைந்ததுள்ள இந்த விமான நிலையம் 2016 ஆம் ஆண்டு ஆகஸ்ட் மாதத்திலிருந்து பன்னாட்டு வானூர்தி நிலையமாகத் தெரிவு செய்யப்பட்டது.  
இந்த விமான நிலையம் டெல்லி விமான நிலையத்திற்கு அருகில் இருப்பதால் மத்திய அரசால் அதிகமாகக் கவனிக்கப்படாமல் இருக்கிறது. ஆனாலும் இங்கிருந்து தாஜ் சிறப்புப் பொருளாதார மண்டலத்தின் மூலமாக உத்தரப் பிரதேசம், மற்றும் அரியானா மாநிலங்களில் உற்பத்தி செய்யப்படும் பூக்கள் மத்தியகிழக்கு ஐரோப்பா நாடுகளுக்கு ஏற்றுமதி செய்யப்படுகிறது.
# தாஜ் பன்னாட்டு வானூர்தி நிலையம்

## மேலும் பார்க்க

- சவுத்ரி சரண் சிங் பன்னாட்டு வானூர்தி நிலையம்
- லால் பகதூர் சாஸ்திரி பன்னாட்டு வானூர்தி நிலையம்
- கான்பூர் வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# லால் பகதூர் சாஸ்திரி பன்னாட்டு வானூர்தி நிலையம்

**லால் பகதூர் சாஸ்திரி பன்னாட்டு வானூர்தி நிலையம்** (*Lal Bahadur Shastri International Airport*) (ஐஏடிஏ குறியீடு:விஎன்எஸ்,ஐசிஏஓ குறியீடு:விஇபிஎன்) இது இந்திய நாட்டின் மாநிலங்களில் ஒன்றான உத்தரப் பிரதேசம் மாநிலத்தில் வாரணாசிக்கு வடமேற்கே 26 கிலோ மீற்றர்கள் தொலைவில் அமைந்துள்ள பபாட்பூர் என்ற இடத்தில் அமைந்துள்ளது. இது ஒரு பொதுமக்கள் பயன்படுத்துவதற்கான வானூர்தி நிலையம் ஆகும்.
2005 ஆம் ஆண்டிலிருந்து இந்தியாவின் முன்னால் பிரதமர் லால் பகதூர் சாஸ்திரி அவர்களின் பெயர் சூட்டப்பட்டுள்ளது.
# லால் பகதூர் சாஸ்திரி பன்னாட்டு வானூர்தி நிலையம்

## வரலாறு

2012 ஆம் ஆண்டு 4 ஆம் திகதி அன்று இந்திய அமைச்சரவையால் பன்னாட்டு வானூர்தி நிலையமாகத் தெரிவு செய்யப்பட்டது.
# லால் பகதூர் சாஸ்திரி பன்னாட்டு வானூர்தி நிலையம்

## மேலும் பார்க்க

- சவுத்ரி சரண் சிங் பன்னாட்டு வானூர்தி நிலையம்
- தாஜ் பன்னாட்டு வானூர்தி நிலையம்
- கான்பூர் வானூர்தி நிலையம்
- அலகாபாத் வானூர்தி நிலையம்
- பரேலி வானூர்தி நிலையம்
# பரூக்காபாத் விமான நிலையம்

**பரூக்காபாத் விமான நிலையம்** ('Farrukhabad Airport') இந்திய மாநிலங்களில் ஒன்றான உத்தரப் பிரதேசம் மாநிலத்தில் பரூக்காபாத் மாவட்டத்தில் முகமதாபாத் என்ற ஊரில் அமைந்துள்ளது. இந்த விமான நிலையத்தை இந்திய வானூர்தி நிலையங்கள் ஆணையம் நிர்வாக செய்கிறது. இதி ஒரு பொதுமக்கள் பயன்பாட்டுக்கான விமான நிலையம் ஆகும். இந்த விமான நிலையம் கான்பூர் விமான நிலையத்திலிருந்து 129 கிலோ மீற்றர்கள் தொலைவிலும், லக்னோ விமான நிலையத்திலிருந்து 149 கிலோ மீற்றர்கள் தொலைவிலும் அமைந்துள்ளது. இதன் அருகில் சைன மதக் கோவிலான கம்பாலஜி கோவில் (Shri Kampilaji) அமைந்துள்ளது.
# பரூக்காபாத் விமான நிலையம்

## வசதிகள்

இங்கிருந்து முக்கியமன ஆட்களுக்கு குறைந்த தூர ஓட்டத்தை விமானம் மூலமாகவும், உலங்கு வானூர்தி மூலமாகவும் இயக்கப்படுகிறது.
# தீக்கல் இயக்கம் (சுடுகலன்)

தயாரித்த தீக்கல்லியக்க உதண்கோல்(musket) .]]  
**தீக்கல் இயக்கம்** (ஆங்கிலம்:flintlock mechanism, *ஃப்ளின்ட்லாக் மெக்கானிசம்*) என்பது 17-ல் இருந்து 19-ஆம் நூற்றாண்டுகள் வரை மசுகெத்துகள், கைத்துப்பாக்கிகள், மற்றும் புரிதுமுக்கிகளில் பயன்படுத்தப்பட்ட ஒரு வகையானஇயங்குமுறைஆகும். இந்த முறையில் சுடும் துப்பாக்கிகளை, "தீக்கல்லியக்கி"என்பர்.  
இது திரியியக்கிகள், சக்கரயியக்கிகள் போன்ற முந்தைய தொழில்நுட்பங்களை விரைவில் வழக்கொழிய செய்தது. மூடியடி இயக்கம்அறிமுகம் ஆகும் வரை, இது இரண்டு நூற்றாண்டுகளாக பயன்பாட்டில் இருந்தவை.
# தீக்கல் இயக்கம் (சுடுகலன்)

## வரலாறு

சொடுக்கொலி இயக்கம், மற்றும் சொடுக்குஞ்சேவல் போன்று, தீக்கல்லை பயன்படுத்தும் சுடும்-இயக்கங்கள் 16-ம் நூற்றண்டில் தோன்றின. இருப்பினும், இதில் குறிப்பிடப்படும் *அசல் தீக்கல்லியக்கம்* ஆனது, 17-ஆம் நூற்றாண்டின் முற்பகுதியில் பிரான்சில் தோன்றியது. இது தோன்றிய காலம் தெரியாது, ஆனால், அசல் தீக்கல்லியக்கியை உருவாக்கிய கௌரவம் மறென் லெ பூர்ஷுவாவையே சேரும்.  
செங்குத்து நிலையில் செயல்படும் பிடிப்பானை மறென்லெ பூர்ஷுவா இதில் சேர்த்தது தான், இதன் முக்கிய அம்சமே ஆகும். பிடிப்பான் தான் ஒரு இயங்குமுறையை, சுடுவதற்கு தயார் நிலையில் வைக்கும்; விசை அதன்மீது இயங்கி, அதை விடுவித்து, ஒரு வலுவான சுருள்வில்லை இயங்குமுறையில் இயக்கி துப்பாக்கியை சுடச்செய்கிறது. முன்னதாக, பிடிப்பான் இயக்கத் தகடிற்கு உள்ளேயுள்ள ஒரு துளை வழியாக செயல்பட்டு, இயக்கத் தகடிற்கு வெளியே இருக்கும் சுத்தியலை சுடச்செயும்.செங்குத்து நிலையில் செயல்படும் பிடிப்பானின் வடிவம், விலை மலிவாகவும், நம்பகத்தன்மையுடனும் இருந்தது.
# தீக்கல் இயக்கம் (சுடுகலன்)

## வடிவமைப்பும் செயல்பாடும்

வழக்கமான தீக்கல் இயக்கமானது, ஒரு குறுகிய சுத்தியலின் முனையில், பற்றுகுறடுகளுக்கு இடையில் ஒரு தீக்கற்துண்டை கொண்டிருக்கும். இந்த சுத்தியல் "இழுபட்ட" நிலையில் வைக்க பின்னால் இழுக்கப்படும். விசை இழுக்கப்படுவதால் விடுவிக்கப்படும், சுருள்வில்-பூட்டிய சுத்தியல் முன்னால் நகர்ந்து, "தகட்டுமூடி" எனப்படும் எஃகுத் துண்டின்மேது தீக்கல் மோதும். அதேவேளை, சுத்தியலில் நகர்வு, தகட்டுமூடியை பின்னால் தள்ளி, வெடிமருந்தை கொண்டிருக்கும் கிண்ணியை திறக்கும். தீக்கல் தகட்டுமூடியை அடித்து உண்டாகும் தீப்பொறி, கிண்ணியில் விழுந்து, துகளை பற்றவைக்கும். எரியும் சுவாலை, ஸ் சிறு துளை வாயிலாக துமுக்கிக் குழலை அடைந்து, அதிலிருக்கும் முதன்மை வெடிமருந்தை தீமூட்டி, ஆயுதத்தை வெடிக்கச் செய்யும்.  
பல சுத்தியல்கள், மறென் லெ பூர்ஷுவாவின் வடிவப்பை பின்பற்றி,அரை-இழுபட்ட நிலையைகொண்டிருந்தன, இதுவே "தீங்குறாத" நிலை ஆகும். ஏனெனில் சுத்தியல், இந்த நிலையில் இருக்கும் வரை, துப்பாக்கி வெடிக்காது. இந்த நிலையில், தகட்டுமூடியை திறக்கவும் முடியும், மற்றும் வெடிதுகள்களை கிண்ணியில் இடவும் முடியும். பிறகு தகட்டுமூடி மூடப்பட்டு, சுத்தியல் "முழு-இழுபட்ட" நிலைக்கு பின்னிழுக்கப்படும். "முழு-இழுபட்ட" நிலையில் வைத்து தான் துப்பாக்கியை சுட இயலும்.
# தீக்கல் இயக்கம் (சுடுகலன்)

## முன்னிருந்த வடிவங்களுடனான ஒப்பீடு

1. திரியியக்கிகளை போல், எந்த நேரமும் வீரர்கள் எரியும் திரியை ஏந்தும் அவசியமில்லை. இதை வெடிக்கச்செய்ய தனியாக எரியும் திரி தேவையில்லை. ஒப்பீட்டளவில் இது மழை காலங்களில் நன்கு கைகொடுக்கும்
1. சக்கரயியக்கம் போல் இதன் உற்பத்தி, உயர்ந்த விலையுடையது அல்ல. இதன் உற்பத்திக்கு, பெரியளவிலான உலோகவியல் மற்றும் இயந்திரவியல் அறிவு எதுவும் தேவையில்லை.
1. சொடுக்கொலி இயக்கத்தை போல; "மூடியிடப் பட்டிருக்கும் கிண்ணி, சுடுநரால் சுடுவதற்கு முன்பாக திறக்கப்படவேண்டும்" என்ற அவசியம் இல்லை. இதில் விசை இழுக்கப்படும் போது, தானாகவே கிண்ணிமூடி திறக்கும்.
1. சொடுக்குஞ்சேவலில் உள்ளதைவிட, இந்த சுடும் இயங்குநுட்பம் குறைவான பாகங்களை / கூறுகளைக் கொண்டுள்ளது; கிண்ணிமூடியும் எஃகுத்தகடும் ஒருங்கிணைந்த பாகம் / கூறு ஆக உள்ளது. இதனால், உற்பத்தி செலவு மேலும் குறையும்.
# தீக்கல் இயக்கம் (சுடுகலன்)

## தீக்கற்கள்

*துமுக்கிக்கல்*என்பது, தீக்கல்லியக்கியின் பற்றுகுறடில் பொருந்தகூடிய, ஆப்பு-வடிவத்தில் செதுக்கப்பட்ட தீக்கல் ஆகும். துமுக்கிக்கற்களை நகராமல் நிலைநிறுத்த; அவை ஈயம், அல்லது பதனிட்ட தோலால் சுற்றப்படும். இவை பல ஆயுதங்களுக்கு ஏற்றாற்போல், பல அளவுகளில் செய்யப்பட்டும். தாது அகேட் துகள்களை தீக்கல்லுக்கு, மாற்றாக பயன்படுத்தலாம். ஆனால் இதை வெட்டுவதற்கு கடினமாகவும், அதிகவிலை பிடிப்பது, ஆகிய காரணத்தால்; தீக்கற் படிமங்கள் இல்லாத ப்ருசியா போன்ற நாடுகளில் மட்டும் தான் பயன்படுத்தப்பட்டது.  
ஒரு திறன்மிகுத்த வினைஞரால், நாளொன்றுக்கு பல்லாயிரம் துமுக்கிக்கற்களை செய்ய முடியும்.
# தீக்கல் இயக்கம் (சுடுகலன்)

## பீரங்கி இயக்கம்

பீரங்கியை சுடவைத்த தீக்கல்லியக்கம் தான்,*பீரங்கி இயக்கம்* ஆகும்.கப்பற் பீரங்கிகளில்இது குறிப்பிடத்தக்க புதுமை ஆகும். 1745-ல் அரச கடற்படையில் முதலில் இதை பயன்படுத்தப்பட்டது. பழைய பீரங்கிகளில் இதனை பொருத்த முடியாத காரணத்தால், இதன் பயன்பாடு மெதுவாகவே பரவியது.  
வெடிதுகள்கள் நிரப்பபட்ட, பீரங்கியின் தொடுதுளையில்,தீக்கோலை- எரியும் திரியை, ஒரு முனையில் கொண்டிருக்கும் கோல் - இட்டு தான் முதலில் பீரங்கிகள் சுடப்பட்டன. இது ஆபத்தானது மட்டுமல்லாமல், நகரும் கப்பலில் இருந்து, குறிபார்த்து சுடுவதை இயலாதாக்கியது , ஏனெனில்பின்னுதைப்பை தவிர்க்க, கப்பல் நின்றுகொண்டிருக்கும் போது, பக்கவாட்டில் இருந்துதான் பீரங்கி சுடப்பட வேண்டியிருந்தது. மேலும் தீக்கோல் இடுதலுக்கும், பீரங்கி வெடிப்பதற்கும் இடையே காலதாமதம் இருந்தது.  
ஒரு பற்றுக்கயிறை இழுப்பதன் மூலம், பீரங்கியியக்கம் இயக்கப்படுகிறது. பீரங்கியை குண்டேற்றுவதை, பீரங்கியியக்கம் விரைவாக்கியது, பாதுகாப்பாக்கியது.  
பீரங்கியியக்கத்தின் அறிமுகத்திற்கு பின்பும்கூட தீக்கோல்களை வைத்திருந்தனர், ஆனால் அவசரக்கால பயன்பாட்டிற்காக மட்டும் தான்.
# தீக்கல் இயக்கம் (சுடுகலன்)

## மேலும் பார்க்க

- மூடியடி இயக்கம்
- சுடுகலன்
- கைபீரங்கி
- திரி இயக்கம்
- சொடுக்குஞ்சேவல்
- சொடுக்கொலி இயக்கம்
- சக்கர இயக்கம்
- தட்டும் மூடி
# அரோல்டு மாசுர்சுகி

**அரோல்டு மாசுர்சுகி** *(Harold Masursky)* (திசம்பர் 23, 1922 - ஆகத்து 24, 1990) ஓர் அமெரிக்கப் புவியியலாளரும் வானியலாளரும் ஆவார்.  
இவர் தன் பணியை அமெரிக்கப் புவி அளக்கையியல் துறையில் தொடங்கினார். பின்னர் நாசாவில் முதுநிலை அறிவியல் உறுப்பினராக்ச் சேர்ந்தார். இவர் கோள்களின் மேற்பரப்பையும் நிலாவின் மேற்பரப்பையும் ஆய்வுசெய்தார்.அந்த வான்பொருள்களில் இறங்க அறிவியல் முறைப்படி உகந்த இடங்களைத் தேர்வு செய்யும் ஆர்வத்தில் இந்த ஆய்வை மேற்கொண்டார். இந்த ஆய்வு அபொல்லோ திட்ட்த்துக்காகவும் வைகிங் திட்ட்த்துக்காகவும் மேற்கொள்ளப்பட்டது.  
செவ்வாயின் மாசுர்சுகி குழிப்பள்ளமும் 2685 மாசுர்சுகி குறுங்கோளும் இவரது நினைவாகப் பெயர் இடப்பட்டுள்ளன. இதேபோல, மாசுர்சுகி விருதும் மாசுர்சுகி விரிவுரையு இவரது நினைவாகப் பெயரிடப்பட்டுள்ளன.
# ஈகொர் திமீத்ரியெவிச் நோவிக்கொவ்

**ஈகொர் திமீத்ரியெவிச் நோவிக்கொவ்** (*Igor Dmitriyevich Novikov*, , பிறப்பு: நவம்பர் 10, 1935 மாஸ்கோ) ஓர் உருசிய சோவியத் கோட்பாட்டு வானியற்பியலாளரும் அண்டவியலாளரும் ஆவார்.  
இவர் 1980 களின் இடைப்பகுதியில் தன் நிறைவு நெறிமுறையை உருவாக்கினார். இது காலப்பயணக் கோட்பாட்டுக்கான சிறந்த பங்களிப்பு ஆகும்.  
இவர் 1965 இல் வானியற்பியலில் முனைவர் பட்டம் பெற்றார். இவர் வானியற்பியலில் 1970 இல் முதுமுனைவர் பட்டம் பெற்றார். இவர் 1974 முதல் 1990 வரை மாஸ்கோவில் இருந்த உருசிய விண்வெளி ஆராய்ச்சி நிறுவனத்தின் சார்பியல் வானியற்பியல் துறையின் தலவராக விளங்கினார். இவர் 1991 க்கு முன்பே இலெபெதேவ் இயற்பியல் நிறுவனத்தின் வானியற்பியல் துறைத்தலைவராகவும் மாஸ்கோ அரசு பல்கலைக்கழகப் பேராசிரியராகவும் இருந்துள்ளார்.இவர் 1994 இல் இருந்து டென்மார்க்கில் உள்ள கோப்பனேகன் பல்கலைக்கழக கோட்பாடு வானியற்பியல் துறையின் இயக்குநராக இருந்தார். அண்மையில் இவர் அப்பல்கலைக்கழக வான்காணக வானியற்பியல் மையப் பேராசிரியராகவும் உள்ளார். இவர் 1998 இல் இருந்து அரசு வானியல் கழகத்தின் உறுப்பினர் ஆனார்.
# ஈகொர் திமீத்ரியெவிச் நோவிக்கொவ்

## வெளியீடுகள்

இவர் பல மக்கள் அறிவியல் நூல்களை எழுதியுள்ளார்:  
- கருந்துளைகளும் புடவியும், (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் 1995)
- காலமெனும் ஆறு, (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் Press 1998, 2001)
- Il ritmo del tempo, Di Renzo Editore, Roma, 2006  
இவர் அலெக்சாந்தர் எசு. சாரோவுடன் இணைந்து 15 அண்டவியல், வானியற்பியல் நூல்களையும் எட்வின் ஹபிள் வாழ்க்கை வரலாற்று நூலையும் எழுதியுள்ளார் (கேம்பிரிட்ஜ் பல்கலைக்கழக அச்சகம் 1992).
# எட்டு வடிவ நடைப்பயிற்சி

**எட்டு “8” வடிவ நடைப்பயிற்சி** (*“8” Eight-shaped walk*) என்பது; வழமையான நடைப்பயிற்சி அல்லாமல் ஐரோப்பிய எண் வடிவமான 8 என்னும் குறியீட்டு வடிவத்தை தரையில் வரைந்து, அதன் மேற்பரப்பில் நடைப்பயிற்சி மேற்கொள்ளும் முறையாகும். சிறந்த உடற்பயிற்சியில் ஒன்றாக கருதப்படும் இது, சித்தர்கள், மற்றும் யோகிகளின் பரிந்துரைகளில் மிகச்சிறந்த நடைப்பயிற்சியாக அறியப்படுகிறது.
# விதிஷா

**விதிஷா** நகரம், இந்தியாவின் மத்தியப்பிரதேச மாநிலத்தின் பேட்வா ஆற்றின் கரையில் உள்ளது. இந்நகரம் விதிஷா மாவட்டத்தின் நிர்வாகத் தலைமையிடம் ஆகும். மாநிலத் தலைநகரான போபாலிருந்து 54 கி மீ தொலைவில் உள்ளது.
# விதிஷா

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, விதிஷா நகரத்தின் மொத்த மக்கள் தொகை 155,951 ஆகும். அதில் ஆண்கள் 81,488; பெண்கள் 74,463 ஆக உள்ளனர். விதிஷா நகரத்தில் இந்துக்கள் 137,373 (88.09 %); இசுலாமியர்கள் 10,089 (6.47 %); சமனர்கள் 7,376 (4.73 %) மற்றும் பிற மக்கள் 1.,113 (0.72%) ஆக உள்ளனர்.
# விதிஷா

## வரலாற்று இடங்களும், நினைவுச் சின்னங்களும்

இந்து சமயத்திற்கு மதம் மாறியவரும், சுங்கப் பேரரசில் இருந்த, இந்தோ கிரேக்க நாட்டின் தூதுவரும், கிருஷ்ண பக்தருமான ஹேலியோடோரஸ் என்பவரால், கி மு 113-இல் பகவான் கிருஷ்ணருக்காக நிறுவப்பட்ட தூண் ஆகும். கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.
# விதிஷா

## வரலாறு

கி மு ஆறு மற்றும் ஐந்தாம் நூற்றாண்டுகளில் சுங்கப் பேரரசு, சாதவாகனப் பேரரசு மற்றும் குப்தப் பேரரசின் காலத்தில் விதிஷா நகரம் பெரும் வணிக மையமாக விளங்கியது. விதிஷா நகரத்திலிருந்து 9 கி மீ தொலைவில் பௌத்த தலமான சாஞ்சி உள்ளது. அசோகர், இளவரசராக இருந்த போது விதிஷா பகுதியின் ஆளுநராக இருந்தவர்.
# விதிஷா

## குறிப்பிடத்தக்கவர்கள்

- கைலாசு சத்தியார்த்தி (2014-இல் நோபல் பரிசு வென்றவர்)
# விதிஷா

## போக்குவரத்து வசதிகள்

நிலையம்]]  
தில்லி – சென்னை, தில்லி – மும்பை இருப்புப் பாதை வழித் தடத்தில் விதிஷா நகரம் அமைந்துள்ளது.
# இவான் சீமொனொவ்

**இவான் மிகாய்லொவிச் சீமொனொவ்** (*Ivan Mikhailovich Simonov*, , &nbsp;–) ஓர் உருசிய வனியலாளரும் புவிப்புற அளவையியலாளரும் ஆவார்.
# இவான் சீமொனொவ்

## வாழ்க்கை

இவர் தன்படிப்பை முடித்துவிட்டு 1816 இல் கசான் அரசு பல்கலைக்கழகப் பேராசிரியரானார் அங்கு இவர் நிகோலாய் உலொபாசெவ்சுகியின் நெருங்கிய நண்பராக விளங்கினார். இவர் 1829 ஆம் ஆண்டுக்குப் பிறகு புனித பீட்டர்சுபர்கு அரசு பல்கலைக்கழக அறிவியல் கல்விக்கழக உயர்நிலை உறுப்பினராக இருந்தார். பின்னர் இவர் 1846 இல் கசான் அரசு பல்கலைக்கழக காப்பாளர் ஆனார்.  
இவர் 1819 முதல் 1821 வரை எஃப். எஃப். பெல்லிங்காசன், எம். பி. இலாசரேவ் ஆகிய இருவரின் உலகம் சுற்றிவந்த தேட்ட்த்தின் விவரங்களை எழுதித் தொகுத்தார். அப்பயணத்தில் தான் அண்டார்ட்டிகா கண்டம் கண்டுபிடிக்கப்பட்டது.  
இவரது பங்களிப்புகலாக வானியல் நோக்கீடுகளும் அந்நோக்கீடுகளுக்கான முறைகளை உருவாக்கியதும் ஓர் எதிர்த்தெறிப்பியை வடிவமைத்து உருவாக்கியதும் கருதப்படுகின்றன. உருசியாஅவில் புவிக்காந்தவியலில் முதலில் ஈடுபட்டு ஆய்வு செய்தவர் இவரே. இவர் தன் விடாமுயற்சியால் கசானில் 1833 இல் ஒன்றும் 1843 இல் ஒன்றும் என இரண்டு வான்காணகங்களை நிறுவினார்.தென்பசிபிக்கின் சிமனோவ் தீவும்(துவனா-I-தோலோ) பீட்டர்I தீவின் வடகிழக்குப் பகுதியும் இவரது நினைவாகப் பெயர் இடப்பட்டுள்ளன.
# ஜிஜாபாய்

**ஜிஜாபாய் ஷாகாஜி போஸ்லே** (Jijabai Shahaji Bhosale) ( 12 சனவரி 1598 – 17 சூன் 1674), மராத்தியப் பேரரசின் நிறுவனர் சிவாஜியின் அன்னையாவார்.
# ஜிஜாபாய்

## குடும்பம்

ஜிஜாபாய் - ஷாகாஜி போஸ்லே இணையருக்கு ஆறு மகள்களும், சம்பாஜி மற்றும் சிவாஜி என இரண்டு மகன்களும் பிறந்தனர்.  
சிவாஜிக்கு மூன்று வயது இருக்கையில் ஜிஜாபாயின் கணவரும், சிவாஜியின் தந்தையுமான சகாஜி போஸ்லே, துக்காபாய் என்பவரை 1630-இல் இரண்டாம் திருமணம் செய்து கொண்டு, இரண்டாம் மனைவி மற்றும் சம்பாஜியுடன் தனியாக வாழ்ந்தார்.  
1644ல் சகாஜி, பூனேயில் தன் முதல் மனைவி ஜிஜாபாய் மற்றும் இளைய மகன் சிவாஜிக்கும் லால் மஹால் எனும் அரண்மனை கட்டி குடியமர்த்தினார்.
# ஜிஜாபாய்

## சிவாஜி மீதான அக்கறை

தாய்நாட்டின் மீதும், அதன் மக்கள் மீதும் உறுதியான பற்று கொள்ளும்வகையில் ஜிஜாபாய், சிவாஜிக்கு சிறந்த கருத்துளைக் கூறி ஓர் அழிக்க முடியாத நம்பிக்கையை ஏற்படுத்தினார் முஸ்லிம் மன்னர்கள் ஆட்சிக்காலத்தில் இருந்த கொடுமையில் இருந்து விடுதலை பெறவேண்டும் என்று சிவாஜிக்கு என்னத்தை ஏற்படுத்தி வளர்த்தார். சொந்த கலாச்சாரத்தின் மீதான அவரின் பற்றும், பொறுப்பும், அத்துடன் சிறந்த இந்திய புராணங்களான மகாபாரதம், இராமாயணத்தில் போன்றவற்றிலஇருந்து எடுத்துக்கூறிய கதைகளும் சிவாஜியின் பண்பை வடிவமைத்தன.
# ஜிஜாபாய்

## மறைவு

ஜிஜாபாயின் மூத்த மகன் சம்பாஜி ஒரு முற்றுகைப் போரில், அப்சல் கான் எனும் படைத்தலைவனால் கொல்லப்பட்டார்.
சிவாஜி மராத்தியப் பேரரசராக முடிசூட்டிக் கொண்ட பின்னர் ஜிஜாபாய், 17 சூன் 1674-இல் உயிர் துறந்தார்
# ஜிஜாபாய்

## மரபுரிமைப் பேறு

- ஜிஜாபாய் சிவாஜியை வீரத்துடன் வளர்த்த முறைகள் குறித்தான நாட்டுப்புற பாடல்கள் மகாராட்டிரா மாநிலத்தில் பாடப்படுகிறது.
- 2011-ஆம் ஆண்டில் ஜிஜாபாயின் வரலாறு குறித்தான இராஜமாதா ஜிஜாபாய் எனும் திரைப்படம் வெளியிடப்பட்டது.
# சாலமன் பிக்கெல்னர்

**சாலமன் போரிசோவிச் பிகெல்னர்** *(Solomon Borisovich Pikelner)* (பிப்ரவரி 6, 1921 - நவம்பர் 19, 1975) ஓர் உருசிய சோவியத் வானியலாளர் ஆவார். இவர் உடுக்கனவெளி ஊடக்க் கோட்பாடு, சூரிய மின்மம், உடுக்கண வளிஅண்டலங்கள், கந்தப்பாயம இயங்கியல் ஆகிய புலங்களில் கணிசமான பங்களிப்புகள் செய்துள்ளார். இவர் 1959 இல் இருந்து மாஸ்கோ அரசு பல்கலைக்கழக வானியல் பேராசிரியராக விளங்கினார். நிலாவின் பிகெல்னர் குழிப்பள்ளமும் 1975 பிகெல்னர் குறுங்கோளும் இவரது பெயரைப் பெற்றுள்ளன.
# சாலிவாகனன்

**சாலிவாகனன்** (*Shalivahana*) பண்டைய பரத கண்டத்தின் தென்னிந்தியாவின் தற்கால மகாராட்டிரம் கர்நாடகா மற்றும் ஆந்திரப் பிரதேசம் போன்ற பகுதிகளை ஆண்ட சாதவாகனர்களின் வழித்தோன்றலில் வந்த மன்னர் என புராணங்கள் மற்றும் செவி வழிக்கதைகள் மூலம் அறியப்படுகிறது. பிரஸ்திஸ்தானத்தை தலைநகராகக் கொண்ட சாலிவாகனன், உஜ்ஜைனியை தலைநகராகக் கொண்டு ஆண்ட பேரரசர் விக்கிரமாத்தியனை வென்றவர் என்ற பெருமை உண்டு. தென்னிந்தியாவில் மட்பாண்டங்கள் செய்யும் குலால சமூகத்தினர், சாதவாகனனை தங்கள் குலத்தின் முன்னவர் எனப் போற்றி கொண்டாடுகிறார்கள். சாலிவாகனன் குறித்த செய்திகள் பவிஷ்ய புராணத்தில் குறிப்புகள் உள்ளது.
# சாலிவாகனன்

## சாலிவாகன ஆண்டு

சாலிவாகனன் விக்கிரமாதித்தியனை வென்றதை கொண்டாடும் வகையில், அந்த ஆண்டு முதல் சாலிவாகன ஆண்டு கி.பி 78 முதல் தொடங்குவதாக கருதப்படுகிறது.
# சாலிவாகனன்

## இதனையும் காண்க

- சாலிவாகன ஆண்டு
# நல்ல தங்காள் (1955 திரைப்படம்)

***நல்ல தங்காள்*** (*Nalla Thangal*) 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். இத் திரைப்படத்தின் இயக்குநர் பி. வி. கிருஷ்ண ஐயர். ஆர். எஸ். மனோகர், ஜி. வரலட்சுமி ஆகியோர் முக்கிய பாத்திரங்களில் நடித்திருந்தனர்.
# நல்ல தங்காள் (1955 திரைப்படம்)

## நடிகர்கள், தயாரிப்புக் குழு

பின்வரும் பட்டியல்களிலுள்ள விபரம் பிலிம் நியூஸ் ஆனந்தன் தரவுத் தளத்திலிருந்து எடுக்கப்பட்டது.  
| எண். | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *கண்ணின் கருமணியே* | சீர்காழி கோவிந்தராஜன் & பி. லீலா | 03:40 |  |
| 2 | *இவளே அவளே* | என். எல். கானசரஸ்வதி | 04:40 |  |
| 3 | *வாடாத மரிக்கொழுந்தே* | டி. பி. இராமச்சந்திரன் & கே. ஜமுனாராணி | 02.50 |  |
| 4 | *பச்சை படகு விரித்தது போல்* | கே. ஜமுனாராணி, உடுதா சரோஜினி & நிர்மலா | 02:02 |  |
| 5 | *இத்தனை நாளா எங்கேடி போனே* | ஜி. இராமநாதன் & கே. ஜமுனாராணி | 02:09 |  |
| 6 | *கோமள செழுந்தாமரை எழில் மேவிய* | பி. லீலா, ஏ. பி. கோமளா, ஏ. ஜி. இரத்னமாலா
டி. வி. இரத்தினம் & உடுதா சரோஜினி, | அ. மருதகாசி | 02:37 |
| 7 | *பொன்னே புதுமலரே* | டி. எம். சௌந்தரராஜன் | அ. மருதகாசி | 03:30 |
| 8 | *கள்ளமில்லா வெள்ளை மனம் காட்டும்* | 01:32 |  |  |
| 9 | *உனைக் கண்டு மயங்காத* | ஜே. பி. சந்திரபாபு | 01:18 |  |
| 10 | *திருவுள்ளம் இரங்காதா* | சீர்காழி கோவிந்தராஜன் | அ. மருதகாசி | 02:20 |
| 11 | *அடி சீனி சக்கரை கட்டி* | வி. டி. ராஜகோபாலன் |  |  |
| 12 | *அன்னையும் தந்தையும் இல்லாத* | பி. லீலா | அ. மருதகாசி | 03:31 |
| 13 | *திங்களொடு கங்கையை* | 01:58 |  |  |
| 14 | *கோமள செழுந்தாமரை எழில் மேவிய*
(சோகம்) | 02:37 | } |  |
# நல்ல தங்காள் (1955 திரைப்படம்)

## வெளியிணைப்புகள்

-
# டி - 23 (நெல்)

**டி - 23** (*T-23*) என்பது; 1975 ஆம் அறிமுகப்படுத்தப்பட்ட, நீண்டகால நெல் வகையாகும். 150 நாட்களில் அறுவடைக்கு வரக்கூடிய இந்த நெல் இரகம், “கலா சுகதாஸ்” எனும் நெல் வகையிலிருந்து தெரிவு செய்யப்பட்டதாகும். நீர்ப்பாசன வசதியுடனான மேட்டுநிலப் பகுதிகளில் நன்கு வளரக்கூடிய இந்த நெற்பயிர், உயரமாகவும், இதன் நெல் தானியங்கள் பெரிய அளவிலும், மற்றும் நறுமணமும் உடையதாக உள்ளது. ஒரு எக்டேருக்கு சுமார் 3000 - 3500 கிலோ (*30-35 Q/ha*) மகசூல் தரவல்ல இது, உத்தரப் பிரதேசம், மற்றும் இமாச்சலப் பிரதேசம், போன்ற மாநிலங்களில் பெருமளவில் பயிரிடப்படுகின்றது.
# அமான்சியோ ஓர்டிகா

**அமன்சியோ ஒர்டிகா**(Amancio Ortega 12 மார்ச்சு 1936 )என்பவர்எசுப்பானிய நாட்டின் பெரும் தொழில் அதிபரும் செல்வந்தரும் ஆவார். ஐரோப்பியாவில் மிகப் பெரிய பணக்காரர் என போர்ப்ஸ் இதழ் இவரை மதிப்பீடு செய்துள்ளது. மேலும் இவரது செல்வத்தின் நிகர மதிப்பு 76 பில்லியன் தாலர்கள் என மதிப்பிடப்பட்டுள்ளது  
தொடக்கத்தில் இந்திடெக்ஸ் என்ற வணிகக் குழுமத்தைத் தொடங்கினார். பின்னர் சாரா என்னும் நவநாகரிக ஆடை மற்றும் அணிகலன்களை உருவாக்கும் குழுமத்தின் தலைவர் ஆனார்.  
ஆண்டு ஒன்றுக்கு 400 மில்லியன் தாலர்களை வருமானமாக ஈட்டுகிறார். அந்த வருமானத்தை மீண்டும் நிலங்கள், கட்டடங்கள் போன்றவற்றில் முதலீடு செய்கிறார்.இவருக்குச் சொந்தமாக மாட்ரிட், இலண்டன், நியூயார்க் சிக்காகோ மியாமி பார்செலோனா போன்ற உலகப் பெரு நகரங்களில் சொத்துக்கள் உள்ளன.
# மடகாலித் தற்கொலைத் தாக்குதல்கள்

**மடகாலித் தற்கொலைத் தாக்குதல்கள் என்பது** 2016, திசம்பர் 9 அன்று இரு தற்கொலைதாரிப் பெண்களால் நடத்தப்பட்ட தாக்குதல்கள் ஆகும். இத்தாக்குதல்தாரிகள் இருவரும் பள்ளி மானவிகளாவர். தென்கிழக்கு நைஜீரியாவின் மாடகாலி நகரில் நெருக்கடியான சந்தையில் நிகழ்த்தப்பட்டது. இத்தாக்குதல்களில் 57 பேர் கொல்லப்பட்டனர் மேலும் 177 பேர் க்யமடைந்தனர் இதில் 120 பேர் குழந்தைகள் ஆவர். இத்தாகுதல் போகோ அராம் எனும் கடும்போக்கு இஸ்லாமியத் தீவிரவாதக் குழுவால் நடத்தப்பட்டிருக்கலாம் என அதிகாரிகள் தெரிவித்தனர். இத்தாக்குதலைத் தொடர்ந்து *நைஜீரிய* மக்கள் கடும் விழிப்புடன் இருக்க வேண்டும் என நைஜீரியத் தலைவர் *முகம்கது புஹாரி* (Muhammadu Buhari) அறிக்கை விடுத்தார்.
# அஸ்பாக்கியா குண்டுவெடிப்பு, 1981

**அஸ்பாக்கியா குண்டுவெடிப்பு** (Azbakiyah bombing) ஒரு தீவிரவாதத் தாக்குதலாகும். சிரியாவின் திமிஷ்கு பகுதியின் *அல்-அஸ்பாக்கியா*வில் 1981, நவம்பர் 29 அன்று கார் வெடிகுண்டு மூலம் இத்தாக்குதல் நடத்தப்பட்டது. புலனாய்வு அமைந்துள்ள *பாக்தாத்* தெருவில் மக்கள் நெருக்கம் நிறைந்த பள்ளி அருகே நடத்தப்பட்ட இத்தாக்குதலில் மூன்று, ஐந்து மாடிக்கட்டிடங்கள் சேதமடைந்தன மேலும் 200 பேர் கொல்லப்பட்டனர். இத்தாக்குதலுக்கு *ஹஃபீஸ் அல்-அஸாத்* அமைப்பு குற்றம் சாட்டப்பட்டது.
# அரியானா வரலாறு

அரியானா என்பது இந்தியாவின் ஒரு மாநிலமாகும். பிரித்தானிய இந்தியாவின் காலத்தில் இருந்து இப்பகுதி பஞ்சாப் மாகாணத்தின் ஒரு பகுதியாக இருந்தது. பின்னர் இது 1966 இல் தனிமாநிலமாக உருவாக்கப்பட்டது.
# அரியானா வரலாறு

## வேதகாலம்

சில பண்டைய இந்து சமய நூல்களில் குறிப்பிடப்படும், குருசேத்திரத்தின் எல்லைகளுடன் அரியானா மாநிலத்தின் எல்லைகள் ஒத்துப்போகின்றன. இவ்வாறு புனித நூலின் பகுதியான ஆரண்யகம் 5.1.1., குருச்சேத்திரத்திர வட்டாரம் துர்கானா (ஸ்ருகானா/சுக் என சிர்இந்த்-பதேகர், பஞ்சாப்) இன் தெற்கிலும், காண்டவா (தில்லி மற்றும் மேவாத் வட்டாரம்) வின் வடக்கிலும், மருவுக்கு (பாலைவனம்) கிழக்கிலும் பரினுக்கு மேற்கிலும் உள்ளதாக குறிப்பிடுகிறது.
# அரியானா வரலாறு

## இடைக்காலம்

ஹன் இனத்தவரின் வெளியேற்றத்துக்குப்பின், கி.பி. 7 ஆம் நூற்றாண்டில் மன்னர் ஹர்ஷவர்தனர் தனது தலைநகரான தானேசரை குருசேத்திரத்துக்கு அருகில் உருவாக்கின்ர். இவரின் மரணத்துக்குப்பின், அவருக்கு கீழிருந்த சிற்றரசர்கள் தங்கள் எல்லைகளை பெருக்கி கொண்டனர், இதனால் அரியானா உள்ளிட்டப்பகுதிகள் பிரதிகாரப் பேரசின் ஆட்சிக்குள் வந்தன இவர்களின் தலைநகராக கன்னோசியை ஏற்றுக்கொண்டனர். 12 ஆம் நூற்றாண்டில் பிரித்திவிராஜ் சௌகானால் தரோரி மற்றும் ஹான்சி ஆகிய கோட்டைகள் நிறுவப்பட்டன. இரண்டாம் தாரைன் போரால் இப்பகுதி முகமது கோரியால் வெற்றிகொள்ளப்பட்டது. இவரது மரணத்துக்குப்பின்னர், தில்லி சுல்தானகம் நிறுவப்பட்டு இந்தியாவின் பெரும்பகுதி முசுலீம் சுல்தான்களால் பல நூற்றாண்டுகள் ஆளப்பட்டது. அரியானவைப் பற்றி குறிப்பிடும் கி.பி.1328 ஆண்டைச் சேர்ந்த சமசுகிருதக் கல்வெட்டு தில்லி அருங்காட்சியகத்தில் உள்ளது, இதில் இப்பிராந்தியத்தை வளமானது மற்றும் அதே நேரத்தில் ஒப்பீட்டளவில் அமைதியான பகுதி என்பதை சுட்டிக்காட்டும் விதத்தில், *புவியின் சொர்கம்*, எனக் குறிப்பிடப்பட்டுள்ளது. பிரோஸ் ஷா துக்ளக் இப்பகுதியை மேலும் பலப்படுத்தும் நோக்குடன் கி.பி. 1354 இல் ஹிசாரில் ஒரு கோட்டையை நிறுவினார், மேலும் இப்பகுதியில் அவர் கால்வாய்களை அமைத்ததாக இந்தோ-பர்ஸியன் வரலாற்று நூல்களில் குறிப்பிடப்படுட்டுள்ளது.  
புகழ்பெற்ற மூன்று பானிபட் போர்கள் நவீன நகரமான பானிப்பட்டுக்கு அருகே நடந்தன. இதில் முதல் போர் 1526 இல், காபூல் மன்னரான பாபர் மற்றும் தில்லி சுல்தானகத்தின் மன்னரான இப்ராகிம் லோடி ஆகியோருக்கு இடையில் நடந்தது. இப்போர் இந்தியாவில் முகலாயப் பேரரசு ஏற்பட வழிவகுத்தது.  
இரண்டாம் பானிபட் போர் (நவம்பர் 5, 1556), அக்பரின் தளபதி பைராம் கான் மற்றும் ஹெமு ஆகியோருக்கு இடையில் நடந்தது, ஹேமு அரியானாவின் ரேவாரியைச் சேர்ந்தவர் அங்கேயே வளர்ந்தவர், இவர் முதலில் ஒரு தொழிலதிபராக இருந்தார் பின்னர் ஆப்கான் மன்னரின் ஆலோசகராகவும், பின்னர் முதலமைச்சராகவும், படைத்தலைவராகவும் உயர்ந்தார். இவர் 1553 முதல் 1553 காலகட்டத்தில் பஞ்சாப் முதல் வங்காளம்வரை 22 போர்களை ஆப்கானியர்கள் மற்றும் முகலாயர்களுக்கு எதிராக நடத்தி அனைத்திலும் வெற்றிபெற்றார். ஹேமு 1556 இல் தில்லி- துக்ளகாபாதில் நடந்த போரில் அக்பரின் படைகளைத் தோற்கடித்து தில்லியின் மன்னராக 1556 அக்டோபர் 7 அன்று விக்ரமாதித்தன் என்ற பெயருடன் பதவி ஏற்றார்,. ஹேமு இரண்டாம் பானிபட் போரில் உயிரிழந்தார்.  
1761 இல் நடைபெற்ற மூன்றாம் பானிபட் போரானது ஆப்கானிய படைத்தலைவர் அஹ்மத் ஷா அப்டாலி மற்றும் மராத்தியப் பேரரசின் சதாசிவராவ் பாவு ஆகியோரிடையே நடைபெற்றது. இப்போரில். அஹ்மத் ஷா சனவரி 13, 1761 அன்று வென்றார்.
# அரியானா வரலாறு

## அரியானா உருவாக்கம்

1966, நவம்பர் 1 அன்று பஞ்சாபில் இருந்த இந்தி பேசும் பகுதிகளைப் பிரித்து அரியானா மாநிலம் உருவாக்கப்பட்டது. இதே முன்னுதாரணத்தைக் கொண்டு இமாச்சலப் பிரதேசம் உருவாக்கப்பட்டது. அரியானா மாநில சர்தார் ஹுகம் சிங் தலைமையிலான நாடாளுமன்ற குழுவின் பரிந்துரையின் பேரில் உருவாக்கப்பட்டது. இக்குழுவின் உருவாக்கமானது 1965 செப்டம்பர் 23 அன்று நாடாளுமன்றத்தில் அறிவிக்கப்பட்டது.  
23 ஏப்ரல் 1966 அன்று, ஹுகம் சிங் குழுவின் பரிந்துரையின்மேல், நடவடிக்கை எடுக்கும்விதமாக பஞ்சாப், அரியானா ஆகியவற்றின் எல்லைகளை பிரிக்க வசதியாக, இந்திய அரசாங்கம் நீதிபதி ஜே சி ஷா தலைமையின்கீழ் ஷா ஆணையத்தை அமைத்தது.  
ஆணையம் 1966 மே 31 அன்று தன்னுடைய அறிக்கையை அளித்தது. இந்த அறிக்கையின்படி புதிய அரியானா மாநிலத்தில் ஹிசார், மகேந்திரகார், குருகிராம், ரோத்தக், கர்னால் ஆகிய மாவட்டங்கள் அடங்கியதாக இருக்கும் என கூறிப்பட்டிருந்தது. மேலும் ஆணையம் கரார் தாலுகா (சண்டிகார் உள்ளிட்ட) பகுதியானது, அரியானாவின் ஒரு பகுதியாக இருக்க வேண்டும் என்றது.
# நேர்ம-வரைவு அணி

நேரியல் இயற்கணிதத்தில் <math>M</math> என்ற சமச்சீர், மெய்யெண் அணியானது, <math>n</math> மெய்யெண் உறுப்புகள் கொண்ட ஒவ்வொரு பூச்சியமற்ற நிரல் திசையன் <math>z</math> க்கும் திசையிலி <math>z^{\mathrm{T}}Mz</math> இன் மதிப்பை நேர்மமாகக் கொண்டிருந்தால் அது ஒரு **நேர்ம வரைவு அணி** (*positive definite*) எனப்படும். இங்கு <math>z^{\mathrm{T}}</math> என்பது <math>z</math> இன் இடமாற்று அணியாகும்.  
மேலும் பொதுமைப்படுத்த, ஹெர்மைட் அணி <math>M</math> ஆனது ஒரு நேர்ம வரைவு அணியாக இருக்கவேண்டுமானால், <math>n</math> சிக்கலெண்கள் கொண்ட அனைத்து பூச்சியமற்ற நிரல் திசையன் <math>z</math> களுக்கும் <math>z^{*}Mz</math> எனும் திசையிலியின் மதிப்பு நேர்ம மெய்யெண்ணாக இருக்க வேண்டும். இங்கு <math>z^{*}</math> என்பது <math>z</math> இன் இணையிய இடமாற்று அணியைக் குறிக்கிறது.  
இதைபோலவே *எதிர்ம-வரைவு*, *நேர்ம அரை-வரைவு*, *எதிர்ம அரை-வரைவு* ஆகிய மூன்றும் வரையறுக்கப்படுகின்றன. *நேர்ம அரை-வரைவு*, *எதிர்ம அரை-வரைவு* அணிகளுக்கு பூச்சியங்கள் அனுமதிக்கப்படுகின்றன. அதாவது *எதிர்ம-வரைவு*, *நேர்ம அரை-வரைவு*, *எதிர்ம அரை-வரைவு* அணிகளாக இருப்பதற்கு, <math>z^{\mathrm{T}}Mz</math> அல்லது <math>z^{*}Mz</math> இன் மதிப்பு முறையே எதிர்மமாக, எதிர்மமற்றதாக, நேர்மமற்றதாக இருக்கவேண்டும். சில கணித நூலாசிரியர்கள் சமச்சீரற்ற மெய்யெண் அணிகளுக்கும் ஹெர்மைட் அணியாக இல்லாத சிக்கலெண் அணிகளுக்கும் நேர்ம வரைவணி கருத்துருவை நீட்டித்துள்ளனர்.
# நேர்ம-வரைவு அணி

## எடுத்துக்காட்டுகள்

- முற்றொருமை அணி <math> I = \begin{bmatrix} 1 & 0 \\ 0 & 1\end{bmatrix} </math>, ஒரு நேர்ம வரைவு அணியாகும்.
:முற்றொருமை அணி ஒரு சமச்சீர் அணி.  
:இதனை மெய்யெண் அணியாகக் கருத, *a* , *b* எனும் மெய்யெண் உறுப்புகளைக்கொண்ட பூச்சியமற்ற நிரலணி *z* க்கு:
::<math> z^{\mathrm{T}}I z = \begin{bmatrix} a & b\end{bmatrix} \begin{bmatrix} 1 & 0 \\ 0 & 1\end{bmatrix} \begin{bmatrix} a \\ b\end{bmatrix}= a^2 + b^2</math>, *z* பூச்சியமற்ற நிரலணி என்பதால் இது ஒரு நேர்ம மதிப்பு.  
:இதனை சிக்கலெண் அணியாகக் கருத, *a* , *b* எனும் சிக்கலெண் உறுப்புகளைக்கொண்ட பூச்சியமற்ற நிரலணி *z* க்கு:  
::<math> z^HI z = \begin{bmatrix} a^* & b^*\end{bmatrix} \begin{bmatrix} 1 & 0 \\ 0 & 1\end{bmatrix} \begin{bmatrix} a \\ b\end{bmatrix}=a^*a +b^*b = |a|^2 + |b|^2</math>, *z* பூச்சியமற்ற நிரலணி என்பதால் இது ஒரு நேர்ம மதிப்பு.  
- கீழுள்ள சமச்சீர், மெய்யெண் அணி ஒரு நேர்ம வரைவு அணியாகும்.
::<math> M = \begin{bmatrix} 2&-1&0\\-1&2&-1\\0&-1&2 \end{bmatrix} </math>
:*a*, *b* , *c* ஆகிய உறுப்புகளைக்கொண்ட ஏதேனுமொரு பூச்சியமற்ற நிரலணி *z* எனில்:
::<math>\begin{align} z^{\mathrm{T}}M z = (z^{\mathrm{T}}M) z &= \begin{bmatrix} (2a-b)&(-a+2b-c)&(-b+2c) \end{bmatrix} \begin{bmatrix} a\\b\\c \end{bmatrix} \\
&= 2{a}^2 - 2ab + 2{b}^2 - 2bc + 2{c}^2 \\
&= {a}^2+(a - b)^{2} + (b - c)^{2}+{c}^2
\end{align} </math>
:இறுதியாகக் கிடைத்துள்ள <math> {a}^2+(a - b)^{2} + (b - c)^{2}+{c}^2 </math> ஆனது வர்க்கங்களின் கூடுதலாக இருப்பதால் அதன் மதிப்பு எதிர்மம் அற்றதாகும்; *z* = 0 அதாவது *a* = *b* = *c* = 0 எனும்போது மட்டும் அதன் மதிப்பு பூச்சியமாக இருக்கும்.  
- <math>A</math> ஒரு நேர்மாற்றத்தக்க அணியானால் <math> A^{\mathrm{T}} A </math> என்பது நேர்ம வரைவு அணியாக இருக்கும்.
<math> z </math> ஒரு பூச்சியமற்ற நிரலணி எனில்,
::<math> z^{\mathrm{T}} A^{\mathrm{T}} A z = \| A z \|^2 > 0, </math> (<math>A</math> ஒரு நேர்மாற்றத்தக்க அணி என்பதால் <math>Az \neq 0.</math>)
# நேர்ம-வரைவு அணி

## எதிர்ம-வரைவு, அரை-வரைவு, வரைவற்ற அணி

ஒரு ஹெர்மைட் அணியின் ஐகென் மதிப்பு எதிர்மமாக, நேர்மமற்றதாக, எதிர்மமற்றதாக இருந்தால், இருந்தால் மட்டுமே, அவ்வணி முறையே எதிர்ம-வரைவு, எதிர்ம-அரைவரைவு, நேர்ம-அரைவரைவு அணியாக இருக்கும்.
# நேர்ம-வரைவு அணி

## எதிர்ம-வரைவு, அரை-வரைவு, வரைவற்ற அணி

### எதிர்ம-வரைவு

ஹெர்மைட் அணி *M* *எதிர்ம-வரைவு* எனில்:  
:<math>x^{*} M x < 0\,</math>
: *x* ≠ 0, <math>x \in \Complex^n</math> (மெய்யெண் அணி எனில் *x* ≠ 0, <math> x \in R^n </math>)
: *x** என்பது *x* இன் இணையிய இடமாற்று அணி  
ஒரு அணியின் *k-* ஆவது வரிசை தலைமை முதன்மைச் சிற்றணியானது (leading principal minor) *k* ஒற்றையாக இருக்கும்போது எதிர்மமாகவும், *k* இரட்டையாக இருக்கும்போது நேர்மமாகவும் இருந்தால் அந்த அணியானது எதிர்ம-வரைவு அணியாக இருக்கும்.
# நேர்ம-வரைவு அணி

## எதிர்ம-வரைவு, அரை-வரைவு, வரைவற்ற அணி

### நேர்ம-அரைவரைவு

M ஒரு நேர்ம-அரைவரைவு அணி (எதிர்மமற்ற வரைவு) எனில்:
:<math>x^{*} M x \geq 0</math>, <math>\forall x \in C^n</math> (மெய்யெண் அணிக்கு <math>\forall x \in R^n</math>).  
:எந்தவொரு அணி *A*க்கும், *A*A* ஒரு நேர்ம அரைவரைவு அணியாக இருக்கும். மேலும் (*A*) இன் தரம்= (*A*A*) இன் தரம்.
:ஒரு ஹெர்மைட் அணியின் அனைத்து முதன்மை சிற்றணிகளும் எதிர்மமற்றதாக
இருந்தால், இருந்தால் மட்டுமே, அந்த அணி ஒரு நேர்ம அரைவரைவு அணியாக இருக்கும்.
# நேர்ம-வரைவு அணி

## எதிர்ம-வரைவு, அரை-வரைவு, வரைவற்ற அணி

### எதிர்ம-அரைவரைவு

*M* ஒரு எதிர்ம அரைவரைவு அணி எனில்,
:<math>x^{*} M x \leq 0</math>, <math>\forall x \in C^n</math> (மெய்யெண் அணிக்கு <math>\forall x \in R^n</math>).
# நேர்ம-வரைவு அணி

## எதிர்ம-வரைவு, அரை-வரைவு, வரைவற்ற அணி

### வரைவற்றது

நேர்ம வரைவு அணியாகவோ, எதிர்ம வரைவு, நேர்ம அரைவரைவு, எதிர்ம வரைவு, எதிர்ம அரைவரைவு ஆகிய எதுவொன்றாகவும் இல்லாத ஒரு ஹெர்மைட் அணியானது *வரைவற்ற அணி* எனப்படும். நேர்ம மற்றும் எதிர்ம ஐகென்மதிப்புகளைக் கொண்டவையாகவும் வரைவற்ற அணிகள் வரையறுக்கப்படுகின்றன.
# அரசினர் மகளிர் கலைக் கல்லூரி, பருகூர்

**அரசினர் மகளிர் கலைக்கல்லூரி, பருகூர்** இந்தியாவின் தமிழ்நாட்டில் கிருட்டிணகிரி மாவட்டத்தின் பருகூரில் செயல்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1993ஆம் ஆண்டில் தொடங்கப்பட்டது. பெரியார் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.முனைவர் சி. மணிமொழி தற்போது இக்கல்லூரியின் முதல்வராக உள்ளார்.